පේරාදෙණිය ශික්ෂණ රෝහලේ විශේෂඥ වෛද්‍යවරයකු රෝගීන් බැලීමට පැමිණි කතකගේ ජාතික හැඳුනුම්පතක් කතුරකින් කෑලිවලට කපා දැමීමේ සිද්ධියක් සම්බන්ධයෙන් එම කාන්තාව පේරාදෙණිය පොලිසියට පෙරේදා (24 දා) පැමිණිලි කැර තිබේ.රෝගීන් බැලීම සඳහා ලබා දෙන පැයක කාලසීමාව අවසන් වීමෙන් පසු වාට්ටුවේ අදාළ කාන්තාව රැඳී සිටීම හේතුවෙන් මෙම විශේෂඥ ශල්‍ය වෛද්‍යවරයා උරණ වී ඇගේ හැඳුනුම්පත විනාශ කැර ඇත.මෙම කාන්තාව ත්‍රිකුණාමලය ප්‍රදේශයේ පදිංචිකාරියක වන අතර වෛද්‍යවරයා විසින් හැඳුනුම්පත විනාශ කරනු ලැබීමෙන් පසු ඇය අනන්‍යතාව තහවුරු කිරීම සම්බන්ධව දැඩි අසීරුතාවයට පත්වීම නිසා ඒ පිළිබඳව පොලිසියට පැමිණිලි කැර තිබේ..